Adenozylkobalamín

Adenozylkobalamín (AdoCbl) je spolu s metylkobalamínom (MeCbl) jednou z biologicky aktívnych foriem vitamínu B12. Jeho iné názvy zahŕňajú deoxyadenozylkobalamín, 5'-deoxyadenozylkobalamín, 5-deoxyadenosylkobalamín, koenzým B12V knihe Biochémia od Škárku je preklep a stojí v nej "koezým B12" namiesto "koenzým B12." (str. 109, kapitola 5.14 Koenzýmy) alebo kobalamid.

 Reakcie 
vľavo|náhľad|Schematický diagram metabolickej dráhy propionátu. Adenozylkobalamín je potrebný ako koenzým pre metylmalonyl-CoA mutázu, aby sa L-metylmalonyl-CoA premenil na sukcinyl-CoA, inak sa hromadí kyselina metylmalonová.
Adenozylkobalamín pôsobí ako kofaktor v 1,2-prešmykoch uhlíkovej kostry sprostredkovanej radikálovým mechanizmom. Tieto procesy vyžadujú tvorbu deoxyadenozylového radikálu pomocou homolytickej disociácie väzby uhlík-kobalt. Táto väzba je výnimočne slabá, jej disociačná energia je 31 kcal/mol (asi 130 kJ/mol), a je ďalej oslabená chemickým prostredím v aktívnom mieste enzýmu. Jeden z enzýmov, ktoré využívajú adenozylkobalamín ako koenzým, je metylmalonyl-CoA mutáza.

Podobným mechanizmom prebiehajú mnohé reakcie, v ktorých vystupuje ako koenzým S-adenozylmetionín (SAM), ktorý takisto produkuje 5'-deoxyadenozylové radikály. Enzýmy, ktoré využívajú SAM, však katalyzujú aspoň 65 unikátnych reakcií, zatiaľ čo je známych len 12 enzýmov, ktoré využívajú kobalamín. Predpokladá sa, že kobalamín sa vyvinul relatívne nedávno, čo by tento nepomer čiastočne vysvetľovalo. Okrem toho je SAM výrazne menšia molekula, takže stérická náročnosť adenozylkobalamínu znamená, že jeho použitie je pre enzýmy náročnejšie, a okrem toho musí u adenozylkobalamínu zvyčajne deoxyadenozylový radikál prekonať výrazne väčšiu vzdialenosť počas reakcie. Radikálové SAM enzýmy však obsahujú železo-sírny klaster, ktorý enzýmy využívajúce kobalamín mať nemusia - železo-sírne klastre sú senzitívne na okolitý kyslík, takže je možné, že adenozylkobalamín predstavuje alternatívu v prostredí s kyslíkom. Niektoré zdroje takisto tvrdia, že kobalamín pomáha stabilizovať produkty, takže jeho úloha je väčšia, než len tvorba radikálov.

 Poznámky 

 Referencie 

 Pozri aj 
 Metylkobalamín
 Hydroxykobalamín
 Kyanokobalamín
 Vitamín B12
 Biosyntéza kobalamínu
 Oxid dusnatý
Zdroj

Kategória:Vitamíny
Kategória:Kofaktory
Kategória:Organokovové zlúčeniny